CELEX: 62017TN0835
Language: da
Date: 2017-12-29 00:00:00
Title: Sag T-835/17: Sag anlagt den 29. december 2017 — Eurofer mod Kommissionen

26.2.2018   
            
            
               DA
            
            
               Den Europæiske Unions Tidende
            
            
               C 72/42
            
         Sag anlagt den 29. december 2017 — Eurofer mod Kommissionen
   (Sag T-835/17)
   (2018/C 072/53)
   Processprog: engelsk
   
      Parter
   
   
      Sagsøger: Eurofer, Association Européenne de l'Acier, ASBL (Bruxelles, Belgien) (ved barrister J. Killick og advokat G. Forwood)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Artikel 2 i Kommissionens gennemførelsesforordning 2017/1795 af 5. oktober 2017 (EUT 2017, L 258, s. 24) annulleres.
            
         
               —
            
            
               De begærede foranstaltninger med henblik på sagens tilrettelæggelse iværksættes.
            
         
               —
            
            
               Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende vedrører et åbenbart urigtigt skøn og en retlig fejl, idet Kommissionen besluttede ikke at kumulere serbisk import med import fra de fire andre lande omfattet af undersøgelsen i henhold til grundforordningens (1) artikel 3, stk. 4.
            
         
               2.
            
            
               Andet anbringende vedrører et åbenbart urigtigt skøn og en retlig fejl, idet Kommissionen fastslog, at handelsbeskyttelsesforanstaltninger som omhandlet i grundforordningens artikel 9, stk. 2 mod Serbien var »unødvendige«, endog på et dekumuleret grundlag.
            
         
               3.
            
            
               Tredje anbringende vedrører en tilsidesættelse af grundforordningens artikel 20, stk. 2, sagsøgerens ret til at modtage oplysninger og ret til forsvar samt en tilsidesættelse af pligten til god forvaltningsskik i henhold til artikel 41 i Den Europæiske Unions Charter om grundlæggende rettigheder som følge af Kommissionens manglende fremlæggelse af skademargenen (målprisunderbud) og underbudsmargenen med hensyn til serbisk import og dens konsekvente nægtelse af at foretage en omhyggelig og upartisk undersøgelse af alle sagens relevante aspekter.
            
         
      (1)  Europa-Parlamentets og Rådets forordning (EU) 2016/1036 af 8.6.2016 om beskyttelse mod dumpingimport fra lande, der ikke er medlemmer af Den Europæiske Union (EUT [2016], L 176, s. 21).